ઈસ્લામાબાદ- પાકિસ્તાનમાં આવેલા ચૂંટણી પરિણામને લઈને ગતરોજ પાકિસ્તાન મુસ્લિમ લીગ (નવાઝ) સહિતના કેટલાક રાજકીય પક્ષોની ઈસ્લામાબાદમાં બેઠક યોજાઈ હતી. આ બેઠક દરમિયાન તમામ પક્ષોએ પાકિસ્તાનના ચૂંટણી પરિણામનો અસ્વીકાર કર્યો હતો. અને તમામ વિરોધ પક્ષોએ ફરીવાર પારદર્શક ચૂંટણી કરાવવાની માગ કરી છે. અને જો આમ નહીં કરવામાં આવે તો તેમણે સમગ્ર દેશમાં વિરોધ પ્રદર્શનની પણ વાત કરી હતી. આ બેઠકમાં મોટાભાગે નાના રાજકીય પક્ષો સામેલ થયી હતા. જેમને આ ચૂંટણીમાં કારમી હારનો સામનો કરવો પડ્યો હતો. જોકે, આ બેઠકમાં પાકિસ્તાન પીપલ્સ પાર્ટી અને મુતાહિદા કોમી મૂવમેન્ટ પાર્ટીએ ભાગ લીધો નહતો.